Hnutie za lepšie Maďarsko

Hnutie za lepšie Maďarsko (maď. Jobbik Magyarországért Mozgalom), skrátene ľudovo Jobbik, je radikálnopravicová politická strana v Maďarsku; v lete roku 2009 podľa prieskumov aj volieb do Európskeho parlamentu tretia najsilnejšia politická strana v Maďarsku, majúca len o niečo menej priaznivcov ako vládnuca MSZP. 

Jej predchodkyňa bola založená v roku 2002 ako Jobboldali Ifjúsági Közösség – Jobbik ("Pravicové mládežnícke spoločenstvo - Lepšie/Vpravo" [jobbik znamená aj lepšie aj vpravo]), ktorú tvorili hlavne univerzitní študenti, ako strana bola založená v roku 2003.

V auguste 2007 strana založila Maďarskú gardu.

V roku 2009 strana v rámci volieb do Európskeho parlamentu získala v Maďarsku 14,77% hlasov a 3 kreslá. 

 Ideológia strany 
Po voľbách do Európskeho parlamentu sa predstavitelia strany vyjadrili, že chcú zrušiť Trianonskú zmluvu a Benešove dekréty a s tým súvisiace súčasné hranice v strednej Európe vzniknuté po prvej a druhej svetovej vojne http://www.sme.sk/c/4889016/jobbik-chce-zrusit-trianon-aj-benesove-dekrety.html. Požiadavka zrušenia Trianonskej zmluvy zodpovedá požiadavke obnovenia územného rozsahu štátu Uhorsko a okrem iného zrušenia štátu Slovenská republika.

V marci 2010 číslo 5 na kandidátke strany, Tamás Gaudi-Nagy, povedal "keď to bude potrebné, v danom prípade sa prostredníctvom referenda môže uskutočniť aj úprava hraníc... na to potrebujeme aj silnú armádu." Vo svojom volebnom programe Jobbik v tejto súvislosti uvádza, že "za svoju najdôležitejšiu úlohu Jobbik považuje znovuzjednotenie maďarského národa nespravodlivo rozdeleného v priebehu dvadsiateho storočia,", ďalej, že krajanom v ňom dá občianstvo materskej krajiny a zastúpenie v parlamente, a že chce zbrojné výdavky zdvojnásobiť a veľkosť armády zvýšiť zo súčasných 30-tisíc na 72-tisíc.http://spravy.pravda.sk/jobbik-chce-revidovat-trianon-na-to-potrebuje-silnu-armadu-pan-/sk_svet.asp?c=A100322_183014_sk_svet_p12

V marci 2010 predseda strany Gábor Vona v podstate priznal snahu zlikvidovať demokratický systém, keď vyhlásil, že po nástupe Jobbiku do parlamentu ostatné strany do niekoľkých mesiacov zaniknú. http://www.sme.sk/c/5307514/jobbik-sniva-o-zmene-hranic-madarska.html

Krisztina Morvaiová, ktorá bola zvolená za stranu do Európskeho parlamentu a ktorú strana označuje za svoju kandidátku na prezidentku Maďarska, je známa svojim otvoreným antisemitizmom. V roku 2008 už vopred poradila "liberálno-boľševistickým sionistom", aby si rozmysleli "kam utečú a kam sa schovajú". Rok nato odporučila svojim židovským kritikom aby sa nezaoberali ňou ale sa "pohrali so svojimi malými, orezanými penismi [v origináli je vulgárny ekvivalent]" a Izraelčanov označila za "zavšivavených, špinavých vrahov". http://jungle-world.com/artikel/2009/13/33589.html, http://www.politics.hu/20090605/outrage-over-obscene-antisemitic-internet-post-by-morvai, http://www.haaretz.com/hasen/spages/1061981.html

 Referencie 

 Pozri aj 
 Maďarská garda

Kategória:Politické strany v Maďarsku
Kategória:Maďarský nacionalizmus